EBS innovaatilises Eestis    Estonian Business School (EBS) alustas Ameerika eeskujule toetuva inglisekeelse ärihariduse pakkumist juba 23 aastat  tagasi, kui Eesti alles Nõukogude võimu all oli. Tegemist oli erilise sündmusega meie regioonis.     Täna eristub Eesti paljudest endistest NSV Liidu riikidest oma dünaamilise, innovaatilise ning mõneti ameerikaliku ärikeskkonna poolest. Eesti dünaamilisus ja innovaatilisus edestavad isegi Soomet ja paljusid teisi Euroopa Liidu riike. Meie majandus ja turg on üks avatumaid ja liberaalsemaid maailmas. Eesti ekspordi kasv 2010. aastal oli märkimisväärne - üle 70% aastas. Eesti riigieelarve  tasakaal ja riigivõla tase on eeskujuks kogu maailmale, mistõttu oleme uhked, et Euroopa parimaks rahandusministriks tunnistatud Eesti Vabariigi rahandusminister Jürgen Ligi on õppinud EBSis.    Eesti tausta ja edulugu võiksid teada kõik nii tänased kui ka homsed üliõpilased, sest EBSis ei õpita üksnes akadeemilist raamatutarkust vaid kogutakse ka kogemusi keskkonnast, kus EBS tegutseb. Samast keskkonnast on pärit ka enamus ülikooli õppejõududest kes oma teadmisi ja kogemusi üliõpilastele edasi annavad.    Õppides EBSis, õpitakse maailma ühes kõige avatumas, dünaamilisemas, innovaatilisemas ja liberaalsemas majanduskeskkonnas.